ઉલ્લેખનીય છે કે આ સ્પર્ધામાં ભાગ લેવા માટે સમગ્ર ગુજરાત અને મુંબઈમાંથી કુલ ૫૧ નાટકો એન્ટ્રી માટે આવ્યા હતા એ પૈકી પ્રારંભિક સ્પર્ધા માટે ૨૫ નાટકોની પસંદગી કરવામાં આવી હતી. એ પૈકી અમદાવાદ ખાતે ૪ અને ભાવનગર ખાતે ૮ નાટકોની ભજવણી થઈ ચૂકી છે. હવે બાકીના ૧૩ નાટકો પૈકી સુરતના પરમ થિયેટરના ‘મસ્તરામ’ નાટકથી સ્પર્ધાનો આરંભ થયો હતો. સાંજે એક્ષ્પ્રેસન ગ્રુપ-સુરતના ‘બલી અને શંભુ’ની ભજવણી થઈ હતી.